Renosterhoring-sindikaat: Saak teen 3 uitgestel | Netwerk24
Renosterhoring-sindikaat: Saak teen 3 uitgestel
Deur Werner Beukes 16 Augustus 2019 19:38
Drie vermeende sindikaatlede wat Donderdag deur die Valke op aanklag van die handel in renosterhoring gearresteer is, se saak is Vrydag in die landdroshof in Kempton Park tot later vandeesmaand uitgestel.
"Die twee mans en 'n vrou sal weer op 22 Augustus in die hof verskyn. Hulle sal tot dan in aanhouding bly," het kapt. Dineo Sekgotodi, Valke-woordvoerder in Mpumalanga, gesê.
Hulle is aangekeer ná 'n jaar lange ondersoek deur die Valke in Middelburg, Mpumalanga, waartydens ondersoekers 'n "berugte Chinese sindikaat" geïnfiltreer het wat renosterhorings na lande in Suidoos-Asië smokkel. Drie persele is Donderdag in Johannesburg deursoek en 'n Chinese burger en twee Taiwannese burgers, tussen 45 en 53 jaar oud, is vasgetrek. Twee renosterhorings, twee voertuie met 'n gesamentlike waarde van R700 000, en R70 500 kontant is gekonfiskeer.